
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2491 

4 Οκτωβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ίδρυση Σχολής Προπονητών Ιστιοπλοΐας Ολυμπια¬ 
κών Διαδρομών και Ανοιχτής Θαλάσσης Γ' Κατη¬ 
γορίας στην Αθήνα. 1 

Κατανομή προσωπικού στο Υπουργείο Εθνικής Αμυ¬ 
νας για το έτος 2013. 2 

Ανάθεση έργου στην Εταιρία «ΘΕΜΙΣ ΚΑΤΑΣΚΕΥΑ¬ 
ΣΤΙΚΗ Α.Ε.». 3 


ΑΠΟΦΑΣΕΙ Σ 

Αριθ. 24807 (1) 


Ίδρυση Σχολής Προπονητών Ιστιοπλοΐας Ολυμπιακών 
Διαδρομών και Ανοιχτής Θαλάσσης Γ' Κατηγορίας 
στην Αθήνα. 

Ο ΥΦΥΠΟΥΡΓΟΣ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη 

1. Τις διατάξεις: 

α) Του Ν. 1558/1985, άρθρο 27 «Σύσταση Γενικών Γραμ- 
ματειών» παρ. 2 ε, περ. ίν «Γενική Γραμματεία Αθλητι¬ 
σμού» (ΦΕΚ 137 Α'). 

β) Του άρθρου 136 παρ. 6 του Ν. 2725/1999 (ΦΕΚ Α' 
121), όπως αντικαταστάθηκε με το άρθρο 78 παρ. 2 του 
Ν.4170/2013 «Ενσωμάτωση της Οδηγίας 2011/16/ΕΕ, ρύθ¬ 
μιση θεμάτων της ΕΛ.Τ.Ε., αναμόρφωση Οργανισμού του 
Ν.Σ.Κ. και άλλες διατάξεις». 

γ) Του Π.Δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ Α' 98). 

δ) Του Π.Δ. 77/85 «Οργανισμός της Γ.Γ.Α.» (ΦΕΚ Α' 28), 
όπως ισχύει. 

ε) Του Π.Δ. 118/2013 «Τροποποίηση του Π.Δ. 85/2012 (Α' 141) 
-Ίδρυση Υπουργείου Υποδομών, Μεταφορών και Δικτύων 
και Υπουργείου Πολιτισμού και Αθλητισμού και μετονο- 
μασία των Υπουργείων Ανάπτυξης, Ανταγωνιστικότητας, 
Μεταφορών, Υποδομών και Δικτύων και Παιδείας και Θρη¬ 
σκευμάτων, Πολιτισμού και Αθλητισμού σε Υπουργείο Ανά¬ 
πτυξης και Ανταγωνιστικότητας και σε Υπουργείο Παιδεί¬ 
ας και Θρησκευμάτων αντιστοίχως» (ΦΕΚ 152/Α'/25-6-2013). 

στ) Του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 153/Α'/25.6.2013). 


2. Την αριθ. ΥΠΠΟΑ/ΓΔΔΥ/ΔΙΟΙΚ/ΔΠΕΦ/114952/1835Θ/ 
15269/892/3.07.2013 απόφαση του Πρωθυπουργού και του 
Υπουργού Πολιτισμού και Αθλητισμού περί ανάθεσης 
αρμοδιοτήτων στον Υφυπουργό Πολιτισμού και Αθλη¬ 
τισμού Ιωάννη Ανδριανό (ΦΕΚ 1655/Β/4.07.2013). 

3. Την αριθμ. 34137/21.7.2008 υπουργική απόφαση (ΦΕΚ 
1545/Β/5-8-2008), (Κανονισμός Προπονητών Ιστιοπλοΐας). 

4. Το αριθμ. 24732/25-10-2012 έγγραφο του Υφυπουρ¬ 
γού Παιδείας και Θρησκευμάτων, Πολιτισμού και Αθλη¬ 
τισμού προς την Ελληνική Ιστιοπλοϊκή Ομοσπονδία. 

5. Τα αριθμ. 120827002/31-8-2012, 120810006/10-8-12, 
121119014/19-11-2012,130207001/7-2-2013 και 130808002/8- 
8-2013 έγγραφα της Ελληνικής Ιστιοπλοϊκής Ομοσπον¬ 
δίας και το αριθμ. 833/15-11-2012 του ΠΑ.Σ.Π. Ιστιοπλοΐας 
(ΠΑ.Σ.Π.Ι.). 

6. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

7. Τις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Ιδρύεται Σχολή Προπονητών Ιστιοπλοΐας Ολυμπιακών 
Διαδρομών και Ανοιχτής Θαλάσσης Γ' Κατηγορίας, η 
οποία θα λειτουργήσει στην Αθήνα στο διάστημα από 
16/10/2013 έως 16/1/2014 με σύνολο εκπαιδευτικών ωρών 
τουλάχιστον διακόσιες (200), ήτοι εκατό (100) ώρες για 
θεωρητικά (Αθήνα και Θεσσαλονίκη) και εκατό (100) 
ώρες για πρακτικά (σε κατά τόπους ναυτικούς ομίλους 
που θα καθορίσει η Ομοσπονδία και οι οποίοι διαθέτουν 
τα απαραίτητα τεχνικά και υλικά μέσα, καθώς και το 
απαραίτητο προσωπικό). 

Η διοίκηση, η διεύθυνση, η λειτουργία της σχολής και 
κάθε άλλη λεπτομέρεια καθορίζονται ως εξής: 

ΑΡΘΡΟ 1 

ΕΠΙΤΡΟΠΗ ΔΙΟΙΚΗΣΗΣ - ΓΡΑΜΜΑΤΕΑΣ 
ΑΡΜΟΔΙΟΤΗΤΕΣ 

Η σχολή διοικείται από πενταμελή επιτροπή, που συ¬ 
γκροτείται από τους: 

1. Αγγελοπούλου Ευαγγελία του Κων/νου, υπάλληλος 
της Γ.Γ.Α., ως Πρόεδρος. 

2. Μπασιούκα Αναστάσιο του Οδυσσέα, υπάλληλος 
της Γ.Γ.Α., ως μέλος. 

3. Ραλλάτο Ανδρέα του Νικολάου-Σπυρίδωνα, υπάλ¬ 
ληλος της Γ.Γ.Α., ως μέλος. 

4. Αδαμόπουλο Αριστείδη του Χρήστου, εκπρόσωπος 
της Ε.Ι.Ο., ως μέλος. 

5. Δανέζη Θεολόγο του Θεοδώρου, εκπρόσωπος του 
ΠΑ.Σ.Π.Ι., ως μέλος. 

Γραμματείς της Επιτροπής ορίζονται ο Τυρογιάννης 
Αθανάσιος του Βασιλείου, υπάλληλος της Γ.Γ.Α. και η 
Φασιανού Δέσποινα του Τριαντάφυλλου, υπάλληλος 
της Γ.Γ.Α. 

Στα μέλη της επιτροπής και στους γραμματείς δεν 
καταβάλλεται αποζημίωση, θα παρέχουν τις υπηρεσίες 
τους αμισθί. 

Α. Η Επιτροπή Διοίκησης έχει τις ακόλουθες αρμο¬ 
διότητες: 

1. Εγκρίνει το πρόγραμμα σπουδών 

2. Ελέγχει τα υποβληθέντα δικαιολογητικά των υπο¬ 
ψηφίων. Παρακολουθεί τη λειτουργία της σχολής και 
τη διεξαγωγή των εξετάσεων. Λαμβάνει αποφάσεις για 
οποιοδήποτε θέμα αφορά την εύρυθμη λειτουργία της 
σχολής. Μετά την υποβολή των αποτελεσμάτων από τον 
Διευθυντή, η επιτροπή διοίκησης προβαίνει στην επικύρω¬ 
ση των αποτελεσμάτων και καταρτίζει πίνακες επιτυχό- 
ντων και αποτυχόντων (συντάσσοντας σχετικό πρακτικό). 

Β. Οι γραμματείς της σχολής μεριμνούν για την συ¬ 
γκέντρωση των αιτήσεων και των δικαιολογητικών των 
υποψηφίων και συντάσσουν σχετικό πίνακα, που παρέ¬ 
χεται από το αρμόδιο τμήμα Αθλητικής Επιμόρφωσης. 
Επίσης παραλαμβάνουν και συμπληρώνουν πίνακα με 
τα στοιχεία των υποψηφίων τον οποίο υποβάλλουν 
στο αρμόδιο τμήμα Αθλητικής Επιμόρφωσης για την 
αναζήτηση της ποινικής κατάστασης των υποψηφίων 
προπονητών. Ενημερώνουν τα μέλη για τις συνεδριά¬ 
σεις της επιτροπής και συντάσσουν τα πρακτικά των 
συνεδριάσεων. 

Ο φάκελος της σχολής που πρέπει να περιέχει τις 
αιτήσεις με τα δικαιολογητικά των υποψηφίων, τον σχε¬ 
τικό πίνακα δικαιολογητικών, τα πρακτικά συνεδριάσεων 
της Επιτροπής και το πρόγραμμα Σπουδών (στον οποίο 
θα αναφέρονται αναλυτικά τα μαθήματα, οι διδάσκοντες 
και οι ώρες διδασκαλίας) παραδίδεται εντός δύο (2) μη¬ 
νών από τη λήξη της σχολής με ευθύνη του Προέδρου, 
στο αρμόδιο τμήμα Αθλητικής Επιμόρφωσης. 

ΑΡΘΡΟ 2 

ΔΙΕΥΘΥΝΤΗΣ - ΑΡΜΟΔΙΟΤΗΤΕΣ 

Διευθυντής της σχολής ορίζεται ο Σκλαβούνος Γιώρ- 
γος του Παναγιώτη, Καθηγητής Φυσικής Αγωγής. 

Ο Διευθυντής της σχολής έχει τις ακόλουθες αρμο¬ 
διότητες: 

- Εισηγείται το πρόγραμμα σπουδών στην Επιτροπή 
Διοίκησης και το διδακτικό προσωπικό, καθώς και την 
κατανομή των διδακτικών ωρών ανά μάθημα. 

-Έχει ευθύνη για κάθε θέμα που σχετίζεται με τη 
λειτουργία της σχολής και που δεν ανήκει στον κύ¬ 
κλο αρμοδιοτήτων άλλου οργάνου, για το διδακτικό, 
εργατικό και βοηθητικό προσωπικό, για την υλοποί¬ 
ηση του προγράμματος, τον έλεγχο των παρουσιών 
και των απουσιών των σπουδαστών (τηρώντας σχετικό 
παρουσιολόγιο) και γενικά την τήρηση του κανονισμού 
λειτουργίας της σχολής. 

- Τροποποιεί εάν χρειασθεί το πρόγραμμα, ενημερώ¬ 
νοντας έγκαιρα την επιτροπή διοίκησης της σχολής, το 
διδακτικό προσωπικό και τους σπουδαστές. 


- Ασκεί πειθαρχική εξουσία και έχει δικαίωμα επιβολής 
κυρώσεων κατά περίπτωση. 

- Επιβλέπει τη λειτουργία των αθλητικών εγκαταστά¬ 
σεων και του απαιτούμενου αθλητικού υλικού, καθώς 
και των συναφών οργάνων. 

- Συνυπογράφει με τον Πρόεδρο της Επιτροπής τα 
διπλώματα που χορηγούνται σε όσους αποφοιτήσουν 
επιτυχώς από τη σχολή. 

- Υποβάλλει στην επιτροπή διοίκησης υπογεγραμ¬ 
μένο πίνακα αποτελεσμάτων με τους επιτυχόντες και 
αποτυχόντες σπουδαστές της σχολής, καθώς και συ¬ 
γκεντρωτικό πίνακα βαθμολογίας των μαθημάτων στα 
οποία εξετάστηκαν όλοι οι σπουδαστές της σχολής. 

- Μετά το πέρας της σχολής συντάσσει έκθεση με 
τις παρατηρήσεις και τυχόν προτάσεις του, την οποία 
υποβάλει στο τμήμα Αθλητικής Επιμόρφωσης. 

ΑΡΘΡΟ 3 

ΔΙΔΑΚΤΙΚΟ ΠΡΟΣΩΠΙΚΟ - ΠΡΟΣΟΝΤΑ 

Το διδακτικό - εκπαιδευτικό προσωπικό αποτελούν 
άτομα που είναι μέλη Διδακτικού Επιστημονικού Προ¬ 
σωπικού (Δ.Ε.Π.) και Ειδικού Επιστημονικού Διδακτικού 
Προσωπικού (Ε.Ε.ΔΙ.Π.) του Πανεπιστημίου, ή κατά πε¬ 
ρίπτωση πρόσωπα ειδικών γνώσεων ανάλογου επιπέ¬ 
δου που κρίνονται κατάλληλα από τον διευθυντή της 
σχολής. Το εκπαιδευτικό προσωπικό συνεργάζεται για 
κάθε θέμα, που αφορά στην ομαλή ενάσκηση των κα¬ 
θηκόντων του και την εύρυθμη λειτουργία της σχολής 
με τον διευθυντή της σχολής. 

Το διδακτικό προσωπικό, υποχρεούται να παραδώ- 
σει στο διευθυντή της σχολής, τα αποτελέσματα των 
εξετάσεων μέσα σε διάστημα τριών (3) ημερών από τη 
διεξαγωγή τους. 

ΑΡΘΡΟ 4 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η επιτροπή διοίκησης της σχολής, με αιτιολογημένη 
απόφασή της, μπορεί να αλλάξει την ημερομηνία και τον 
τόπο λειτουργίας της σχολής, όταν αυτό επιβάλλεται 
από απρόβλεπτους παράγοντες. 

2. Οι δαπάνες λειτουργίας της σχολής βαρύνουν τον 
προϋπολογισμό της οικείας ομοσπονδίας .Το χρηματι¬ 
κό ποσό για τα συνολικά δίδακτρα φοίτησης εκάστου 
υποψηφίου καθορίζεται στο ποσό των 250,00 ευρώ, 
το οποίο καταβάλλεται ανταποδοτικά, (όπως ορίζει 
το άρθρο 78 παρ. 2 του Ν. 4170/11.07.2013, ΦΕΚ 163/ 
Α'/12.07.2013) και κατατίθεται στο τραπεζικό λογαριασμό 
της Ομοσπονδίας, η οποία συντάσσει τον προϋπολο¬ 
γισμό της σχολής και τον γνωστοποιεί στην επιτροπή 
διοίκησης της σχολής. Οι πληρωμές των δαπανών της 
σχολής γίνονται από την αρμόδια υπηρεσία της ομο¬ 
σπονδίας, η οποία είναι και οικονομικά υπόλογος. 

3. Η σχολή λειτουργεί με την προϋπόθεση ότι ο ελά¬ 
χιστος αριθμός των σπουδαστών, κατά την έναρξη των 
μαθημάτων, είναι τουλάχιστον τριάντα (30) άτομα. 

ΑΡΘΡΟ 5 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

Οι γενικές και ειδικές προϋποθέσεις συμμετοχής στη 
σχολή προτείνονται από την οικεία Ομοσπονδία σύμ¬ 
φωνα με τον κανονισμό προπονητών Ιστιοπλοΐας Υ.Α. 
34137/21.7.2008 (ΦΕΚ 1545/Β75.8.2008) και οριστικοποι- 
ούνται με την παρούσα απόφαση. 

Στη σχολή δεν γίνονται δεκτοί όσοι στο πρόσωπο των 
οποίων συντρέχουν τα κωλύματα που προβλέπονται 
από το άρθρο 8 του Ν.3528/9.2.2007 (ΦΕΚ 26/Α'), σε 
συνδυασμό με τα κωλύματα που προβλέπονται από το 
άρθρο 3 του Ν. 2725/99, όπως ισχύει σήμερα. 

Ο έλεγχος όλων των προβλεπομένων δικαιολογητικών 
γίνεται από την επιτροπή διοίκησης, τον διευθυντή και 
τους γραμματείς πριν από την έναρξη λειτουργίας της 
σχολής. 

ΑΡΘΡΟ 6 

ΥΠΟΧΡΕΩΣΕΙΣ ΣΠΟΥΔΑΣΤΩΝ - 
ΧΟΡΗΓΗΣΗ ΔΙΠΛΩΜΑΤΟΣ 

1. Η φοίτηση και συμμετοχή των υποψηφίων που θα 
εισαχθούν στη σχολή, είναι υποχρεωτική σ’ όλα τα πρα¬ 
κτικά και τα θεωρητικά μαθήματα. 

2. Κάθε παράβαση των υποχρεώσεων των σπουδα¬ 
στών που παρακολουθούν τη σχολή, συνεπάγεται την 
επιβολή σχετικών κυρώσεων από τον διευθυντή της. 

3. Οι συνολικές ώρες υποχρεωτικής παρακολούθη¬ 
σης των μαθημάτων της Σχολής για κάθε υποψήφιο, 
δεν μπορούν σε καμία περίπτωση να είναι λιγότερες 
του 95% των συνολικών ωρών διδασκαλίας για κάθε 
περίοδο. 

4. Δίπλωμα της σχολής προπονητών έχουν δικαίωμα 
να αποκτήσουν όσοι κατέχουν όλα τα απαραίτητα δι- 
καιολογητικά και περάτωσαν με επιτυχία τις θεωρητικές 
και πρακτικές εξετάσεις. 

5. Τα Διπλώματα παραδίδονται στους επιτυχόντες 
από το Τμήμα Αθλητικής Επιμόρφωσης. 

ΑΡΘΡΟ 7 

ΕΙΔΙΚΑ ΠΡΟΣΟΝΤΑ ΣΥΜΜΕΤΟΧΗΣ 

Για τη φοίτηση στη Σχολή Προπονητών ο υποψήφιος 
πρέπει: 

Α. Σχολή Ολυμπιακών Διαδρομών Γ' Κατηγορίας 

1. Να έχει αρτιμέλεια σε βαθμό που δεν δημιουργεί 
πρόβλημα στη διδασκαλία του αθλήματος. 

2. Να έχει ηλικία 22 ετών τουλάχιστον. 

3. Να είχε ενεργό συμμετοχή στο άθλημα (δελτίο ταυ¬ 
τότητας αθλητού με χρονολογία έκδοσης τουλάχιστον 
έξι (6) χρόνια πριν την έναρξη της σχολής), τούτου 
βεβαιωμένου από την Ε.Ι.Ο. ή 

4. Άλλη εμπειρική σχέση με το άθλημα, όπως συμμετο¬ 
χή στα σεμινάρια βοηθών προπονητών που διοργάνωσε 
η Ε.Ι.Ο. και ενεργό συμμετοχή στο άθλημα (δελτίο ταυ¬ 
τότητας αθλητού με χρονολογία έκδοσης τουλάχιστον 
πέντε (5) χρόνια πριν την έναρξη της σχολής), τούτων 
βεβαιωμένων από την Ε.Ι.Ο. 

5. Να έχει άδεια χειριστού ταχυπλόου σκάφους. 

6. Πτυχιούχοι Τ.Ε.Φ.Α.Α. ή αντίστοιχου πτυχίου τμήμα¬ 
τος της αλλοδαπής αναγνωρισμένο από το ΔΟΑΤΑΠ, 
εφόσον πληρούν τις ανωτέρω προϋποθέσεις 1, 2 και 5. 

Β. Σχολή Ανοιχτής θαλάσσης Γ' Κατηγορίας 

1. Να έχει αρτιμέλεια σε βαθμό που δεν δημιουργεί 
πρόβλημα στη διδασκαλία του αθλήματος. 

2. Να έχει ηλικία 22 ετών τουλάχιστον. 

3. Να είχε ενεργό συμμετοχή στο άθλημα (δελτίο ταυ¬ 
τότητας αθλητού με χρονολογία έκδοσης τουλάχιστον 
έξι (6) χρόνια πριν την έναρξη της σχολής, τούτου βε¬ 
βαιωμένου από την Ε.Ι.Ο. και βεβαίωση από Ναυταθλη¬ 
τικά σωματεία - μέλη της Ε.Ι.Ο. συμμετοχής σε αγώνες 
συνολικά 2.000 ναυτικών μιλίων. 


4. Να έχει άδεια χειριστού ταχυπλόου σκάφους. 

5. Πτυχιούχοι Τ.Ε.Φ.Α.Α. ή αντίστοιχου πτυχίου τμήμα¬ 
τος της αλλοδαπής αναγνωρισμένο από το ΔΟΑΤΑΠ, 
εφόσον πληρούν τις ανωτέρω προϋποθέσεις 1, 2 και 4. 

ΑΡΘΡΟ 8 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

Οι υποψήφιοι πρέπει να υποβάλλουν τα παρακάτω 
δικαιολογητικά: 

1. Αίτηση ενδιαφερομένου. 

2. Ιατρική βεβαίωση υγείας και αρτιμέλειας. 

3. Απολυτήριο εξατάξιου Γυμνασίου ή Λυκείου ή άλλης 
ισότιμης σχολής. 

4. Υπεύθυνη δήλωση (άρθρο 8 Ν. 1599/86) «περί μη 
άσκησης ποινικής δίωξης και περί μη παραπομπής σε 
ποινική δίκη». 

5. Φωτοτυπία αστυνομικής ταυτότητας (δύο όψεις). 

- Το Τμήμα Αθλητικής Επιμόρφωσης της Γ.Γ.Α. θα 
αναζητήσει αυτεπάγγελτα την ποινική κατάσταση του 
υποψηφίου από την αρμόδια εισαγγελική αρχή. 

Η αίτηση με τα επισυναπτόμενα δικαιολογητικά, τα 
οποία πρέπει να είναι επικυρωμένα, κατατίθενται του¬ 
λάχιστον δέκα (10) ημέρες πριν την ημερομηνία έναρξης 
λειτουργίας της σχολής, στη Γ ενική Γ ραμματεία Αθλη¬ 
τισμού - Ανδρέα Παπανδρέου 37, Τ.Κ. 15180, Μαρούσι. 

Κάθε θέμα που δεν προβλέπεται στην παρούσα από¬ 
φαση, θα ρυθμίζεται με απόφαση της επιτροπής διοί¬ 
κησης της σχολής και τα πλέον εξαιρετικά θέματα με 
απόφαση του Υφυπουργού Πολιτισμού και Αθλητισμού. 

Η δαπάνη θα βαρύνει τον προϋπολογισμό της οικείας 
Ομοσπονδίας. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Σεπτεμβρίου 2013 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΔΡΙΑΝΟΣ 
-♦- 

Αριθ. ΔΙΠΠ/Φ.ΕΠ.1/277/οικ.26178 (2) 

Κατανομή προσωπικού στο Υπουργείο Εθνικής Άμυνας 
για το έτος 2013. 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 
άρθρου 11 παρ. 5 εδάφιο δεύτερο του Ν. 3833/10 «Προ¬ 
στασία της εθνικής οικονομίας - Επείγοντα μέτρα για 
την αντιμετώπιση της δημοσιονομική κρίσης» (ΦΕΚ 40/ 
Α'/15-3-2010), όπως αναριθμήθηκε με τις διατάξεις του 
άρθρου 3 της παρ. 4 περ. γ' του Ν. 3899/2010 «Επείγοντα 
μέτρα εφαρμογής του προγράμματος στήριξης της ελ¬ 
ληνικής οικονομίας» (ΦΕΚ 212/Α/17-12-2010), όπως ισχύει. 

2. Την αριθμ. ΔIΠΠ/Φ,ΕΠ.1 /71 /οικ.4573/1 -3-2011 (ΦΕΚ 323/ 
Β/1-3-2011) κοινή απόφαση των Υπουργών Εσωτερικών, 
Αποκέντρωσης και Ηλεκτρονικής Διακυβέρνησης και 
Οικονομικών για τον καθορισμό των προτεραιοτήτων 
και των κριτηρίων κατανομής προσωπικού. 

3. Την ανάγκη ορθολογικής κατανομής και αξιοποίη¬ 
σης του μονίμου και με σχέση εργασίας ιδιωτικού δικαί¬ 
ου αορίστου χρόνου προσωπικού και των λειτουργών 
του Δημοσίου που διορίζεται ή προσλαμβάνεται στους 
φορείς της παρ. 1 του άρθρου 1 του Ν. 3812/2009. 

4. Το αριθ. Φ.415.111/1/155283/19-3-2013 έγγραφο του 
Υπουργείου Εθνικής Αμυνας. 

5. Την αριθμ. ΔΙΠΠ/Φ.ΕΓΚΡ.3/119/8114/18-9-13 εγκριτική 
απόφαση. 

6. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή στρατιωτικού προσωπικού στις'Ενοπλες 
Δυνάμεις - κατάταξη μίας διακεκριμένης αθλήτριας στις 
τάξεις του Στρατού Ξηράς με απονομή βαθμού εφέδρου 
εν ενεργεία Αξιωματικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 2013 

Ο ΥΠΟΥΡΓΟΣ 

ΚΥΡΙΑΚΟΣ ΜΗΤΣΟΤΑΚΗΣ 
-♦- 

Αριθ. 80635 οικ. (3) 

Ανάθεση έργου στην Εταιρία «ΘΕΜΙΣ 
ΚΑΤΑΣΚΕΥΑΣΤΙΚΗ Α.Ε.». 

Ο ΥΠΟΥΡΓΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Την περίπτωση α' της παρ. 7 του άρθρου 5 του 
ν.2408/1996 (ΦΕΚ 104/Α'/4-6-1996), όπως έχει αντικατα- 
σταθεί με την παρ. 15 του άρθρου 3 του ν. 2479/1997 
(ΦΕΚ 67/Α'/6-5-1997) και την παρ. 1 του άρθρου 31 του 
ν. 2664/1998 (ΦΕΚ 275/Α73-12-1998). 

2) Την περίπτωση β' της παρ. 7 του άρθρου 5 του 
ν.2408/1996 (ΦΕΚ 104/Α'/4-6-1996), όπως έχει αντικατα¬ 


σταθεί με την παρ. 15 του άρθρου 3 του ν. 2479/1997 
(ΦΕΚ 67/Α'/6-5-1997) και την περίπτωση β' της παρ. 5 
του άρθρου 21 του ν. 2521/1997 (ΦΕΚ 174/Α'/1-9-1997). 

3) Την περίπτωση γ' της παρ. 7 του άρθρου 5 του 
ν.2408/1996 (ΦΕΚ 104/Α'/4-6-1996), όπως έχει αντικατα- 
σταθεί με την περίπτωση γ' της παρ. 5 του άρθρου 21 
του ν. 2521/1997 (ΦΕΚ 174/Α'/1 -9-1997) και έχει συμπλη¬ 
ρωθεί με την παρ. 3 του άρθρου 31 του ν. 2664/1998 
(ΦΕΚ 275/Α'/3-12-1998). 

4) Την περίπτωση ιβ' της παρ. 7 του άρθρου 5 του 
ν.2408/1996 (ΦΕΚ 104/Α'/4-6-1996), όπως έχει προστεθεί 
με την παρ. 6 του άρθρου 60 του ν. 3160/2003 (ΦΕΚ 165/ 
Α730-6-2003). 

5) Την υπ’ αριθ. 205/2004 γνωμοδότηση του Γ' Τμήμα¬ 
τος του Νομικού Συμβουλίου του Κράτους. 

6) Την υπ’ αριθ. 166/22-1-2010 γνωμοδότηση του Νο¬ 
μικού Συμβούλου του Υπουργείου Δικαιοσύνης, Διαφά¬ 
νειας και Ανθρωπίνων Δικαιωμάτων. 

7) Την υπ’ αριθ. 8001/5-9-2013 απόφαση της Εταιρεί¬ 
ας Ακινήτων Δημοσίου για παραχώρηση της χρήσης 
του δημόσιου ακινήτου με ΑΒΚ 111Π στο Υπουργείο Δι¬ 
καιοσύνης, Διαφάνειας και Ανθρωπίνων Δικαιωμάτων, 
αποφασίζουμε: 

Αναθέτουμε στην Εταιρία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.» τη μελέτη, δημοπράτηση, επίβλεψη και παραλαβή 
του έργου «Αναδιαρρύθμιση των χώρων του κτιρίου των 
παλαιών καπναποθηκών ΚΕΡΑΝΗΣ, επί της οδού Θηβών, 
στο δήμο Αγ. I. Ρέντη, για την κάλυψη των αναγκών 
στέγασης Δικαστικών Υπηρεσιών Πειραιά και λοιπών 
Δημόσιων Υπηρεσιών». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 2013 

Ο ΥΠΟΥΡΓΟΣ 

ΧΑΡΑΛΑΜΠΟΣ ΑΘΑΝΑΣΙΟΥ 

